Üheks võimaluseks illegaalset turumahtu vähendada on Eesti Konjunktuuriinstituudi arvates sellel turul ringleva kauba aktsiisimäära mõningane alandamine. Samas on ka eeltoodud faktide alusel selge, et see meetod ei ole kuigi tõhus ilma vastava hästiorganiseeritud kontrollita. Ometi on küllaltki kõnekas asjaolu, et Eestis kehtiv piirituseaktsiis on kõrgem kui 20-s Euroopa riigis. Seega on Eesti piirituse ja viinade illegaalseks äriks üks soodsamaid riike (arvestades muidugi ka kontrolli nõrkust).